b'\n_START_ARTICLE_\nKazimieras Musteikis\n_START_SECTION_\nBiografija\n_START_PARAGRAPH_\n1936\xc2\xa0m. prad\xc4\x97jo lankyti mokykl\xc4\x85, 1939\xc2\xa0m. baig\xc4\x97 Baibi\xc5\xb3 prad\xc5\xbeios mokykl\xc4\x85, penkt\xc4\x85 skyri\xc5\xb3 baig\xc4\x97 Antaliept\xc4\x97je. 1941\xe2\x80\x931948\xc2\xa0m. mok\xc4\x97si Duset\xc5\xb3 Kaziniero B\xc5\xabgos gimnazijoje. 1948\xe2\x80\x931952\xc2\xa0m. studijavo Vilniaus pedagoginio instituto Rus\xc5\xb3 kalbos ir literat\xc5\xabros fakultete. 1952\xe2\x80\x931953\xc2\xa0m. tobulinosi Maskvos valstybiniame pedagoginiame institute kaip rus\xc5\xb3 kalbos kurs\xc5\xb3 klausytojas._NEWLINE_1953\xe2\x80\x932000\xc2\xa0m. Vilniaus pedagoginio instituto d\xc4\x97stytojas, 1958\xe2\x80\x931982\xc2\xa0m. ir nuo 1986\xc2\xa0m. Rus\xc5\xb3 kalbos katedros ved\xc4\x97jas, 1966\xe2\x80\x931978\xc2\xa0m. dar ir Rus\xc5\xb3 kalbos ir literat\xc5\xabros fakulteto dekanas; nuo 1977\xc2\xa0m. profesorius. 1974\xc2\xa0m. filologijos moksl\xc5\xb3 daktaras.  1982\xe2\x80\x931986\xc2\xa0m. d\xc4\x97st\xc4\x97 Leipcigo Karlo Markso universitete.\n_START_SECTION_\nMokslin\xc4\x97 veikla\n_START_PARAGRAPH_\nRedagavo Vytauto Barono ir Vytauto Galinio Rus\xc5\xb3-lietuvi\xc5\xb3 kalb\xc5\xb3 \xc5\xbeodyno t. 2 (1967\xc2\xa0m.). Paskelb\xc4\x97 straipsni\xc5\xb3 kalb\xc5\xb3 d\xc4\x97stymo metodikos, prielinksnini\xc5\xb3 \xc5\xbeod\xc5\xbei\xc5\xb3 jungini\xc5\xb3 su prielinksniais nuo ir iki dabartin\xc4\x97je rus\xc5\xb3 ir lietuvi\xc5\xb3 kalboje klausimais.'